CELEX: 62016CN0565
Language: el
Date: 2016-11-09 00:00:00
Title: Υπόθεση C-565/16: Αίτηση για την έκδοση προδικαστικής αποφάσεως, την οποία υπέβαλε το Ειρηνοδικείο Λέρου (Ελλάδα) την 9η Νοεμβρίου 2016 — Αλεσσάντρο Σαπονάρο, Καλλιόπη-Χλόη Ξυλινά

23.1.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 22/13
            
         Αίτηση για την έκδοση προδικαστικής αποφάσεως, την οποία υπέβαλε το Ειρηνοδικείο Λέρου (Ελλάδα) την 9η Νοεμβρίου 2016 — Αλεσσάντρο Σαπονάρο, Καλλιόπη-Χλόη Ξυλινά
   (Υπόθεση C-565/16)
   (2017/C 022/19)
   Γλώσσα διαδικασίας: η ελληνική
   
      Αιτούν δικαστήριο
   
   Ειρηνοδικείο Λέρου (Ελλάδα)
   
      Διάδικοι στην υπόθεση της κύριας δίκης
   
   
      Αιτούντες: Αλεσσάντρο Σαπονάρο Καλλιόπη-Χλόη Ξυλινά
   
      Προδικαστικά ερωτήματα
   
   Σε περίπτωση που ζητείται άδεια για αποποίηση κληρονομίας, απευθυνόμενη ενώπιον ελληνικού δικαστηρίου, από τους γονείς ανήλικου τέκνου με συνήθη διαμονή στην Ιταλία, ερωτάται αν, για να υπάρξει έγκυρη παρέκταση διεθνούς δικαιοδοσίας σύμφωνα με το άρθρο 12 παράγραφος 3 εδάφιο β, του κανονισμού 2201/2003 (1): α) υπάρχει ανεπιφύλακτη συμφωνία παρέκτασης εκ μέρους των γονέων με μόνη την κατάθεση της αίτησης ενώπιον του ελληνικού δικαστηρίου, β) είναι ο εισαγγελέας πρωτοδικών ένα από τα ενδιαφερόμενα μέρη που θα πρέπει να συμφωνούν με την παρέκταση κατά το χρόνο κατάθεσης της αίτησης, δεδομένου ότι κατά το ελληνικό δίκαιο είναι εκ του νόμου διάδικος στη σχετική δίκη, γ) είναι προς το συμφέρον του τέκνου η παρέκταση, δεδομένου ότι το ίδιο και οι αιτούντες γονείς του έχουν τη συνήθη διαμονή τους στην Ιταλία, ενώ η κατοικία του κληρονομουμένου κατά το χρόνο του θανάτου και η κληρονομιά βρίσκονται στην Ελλάδα.
   
      (1)  Κανονισμός (ΕΚ) αριθ. 2201/2003 του Συμβουλίου, της 27ης Νοεμβρίου 2003, για τη διεθνή δικαιοδοσία και την αναγνώριση και εκτέλεση αποφάσεων σε γαμικές διαφορές και διαφορές γονικής μέριμνας ο οποίος καταργεί τον κανονισμό (ΕΚ) αριθ. 1347/2000 (
         ΕΕ 2003, L 338, σ. 1)